বাংলা শস্য বীমা
পশ্চিমবঙ্গ একটি কৃষি প্রধান রাজ্য হওয়ায় এখানে বহু মানুষই কৃষি কাজের সাথে যুক্ত। রাজ্যের কৃষকদের প্রায় প্রতি বছর অতি বৃষ্টি, অনাবৃষ্টি, বন্যা, খরা ইত্যাদি বিভিন্ন প্রাকৃতিক বিপর্যয়ের ক্ষতির সম্মুখীন হতে হয়। বাংলা শস্য বীমা যোজনাটি পশ্চিমবঙ্গ সরকার প্রাকৃতিক দুর্যোগের কারনে কৃষকদের ক্ষতির হাত থেকে রক্ষা করতে ২০১৯ সালে প্রথম চালু করেছিল। পশ্চিমবঙ্গ ভারতের ভৌগলিক এলাকার মাত্র ২.৭% নিয়ে গঠিত এবং এখানে দেশের মোট জনসংখ্যার প্রায় ৮% অবস্থান করে। এই রাজ্যে প্রায় ৭১.২৩ লক্ষ খামার পরিবার রয়েছে, যার মধ্যে ৯৬% হলেন ক্ষুদ্র ও প্রান্তিক কৃষক। এখানে কৃষকদের চাষযোগ্য জমির গড় আয়তন মাত্র ০.৭৭ হেক্টর।